افغانستان نینگ قندهار شهریده جایلشگن فتح الله چی ترور تشکیلاتی (فتو) گه عاید ایرکک لیسه سی نینگ مدیریتی تورکیه جمهوریتی معارف بنیادی گه تاپشیریلدی.
مراسم جریانیده معروضه قیلگن ووی ووت, قندهار ولایتیده گی مکتب لرنینگ تاپشیریلیشی بیلن بیرگه افغانستان ده جایلشگن 12 مکتب دن 8 مکتب نینگ تورکیه معارف بنیادی گه تاپیشیریلیش ایش لری نینگ تکمیل بولگن لیگی نی بیلدیردی.
ووی ووت, افغان تورک معارف مکتب لری نینگ, یوزلب ییل دن بیری دوام ایتیب کیلیاتگن افغانستان خلقی بیلن بولگن قرداش لیک مناسبت لری نینگ ثمره سیدن عبارت ایکن لیگی نی معلوم قیلدی.
تورکیه معارف بنیادی نینگ, تورکیه بیلن افغانستان خلق لری اورته سیده گی دوست لیک نی مستحکم لشتیره دیگن لیگی نی بیلدیرگن ووی ووت, "تورکیه معارف بنیادی هیچ قنده ی بیر منفعت کوتمسدن سیزلر گه خدمت قیله دی" دییه ایتدی.
ووی ووت, فیس نینگ 20 فایز کمیتیریله دیگن لیگی و اوقیتووچی لرنینگ معاشی نینگ ایسه آرتیریله دیگن لیگی نی بیلدیردی.
افغانستان معارف وزیرلیگی نینگ مصلحتچیسی نجیب الله کامران ایسه, اوشبو مکتب نینگ افغانستان بیلن تورکیه اورته سیده گی بیر کیلیشوو دایره سیده تورکیه معارف بنیادی گه تاپشیریلگن لیگی نی معلوم قیلدی.
مکتب لرنینگ تورکیه معارف بنیادی گه تاپشیریلیش پروسه سی نی ولایت لردن باشله گن لیک لری نی معلوم قیلگن کامران, کابل ده گی مکتب لرنینگ هم یقینده اوشبو بنیاد گه تاپشیریله دیگن لیگی نی بیلدیردی.
میلادی 2018 – ییل 26 فبرور کونیده فتو گه عاید مکتب لرنینگ تورکیه جمهوریتی معارف بنیادی گه تاپشیریلیشی بوییچه افغانستان بیلن تورکیه اورته سیده کیلیشوو امضالنگن ایدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
